cyanic-selkie/wikianc huggingface dataset:
FC Stumbras
Football Club Stumbras on jalkapalloseura Kaunasin kaupungista. Se on perustettu vuonna 2013. Strumbras pelaa A Lygassa, joka on Liettuan korkein sarjataso. Toiseksi korkeimman sarjatason 1 Lygan seura voitti vuonna 2014.
Manoelin linnoitus
Käyttöhistoria
Kompleksi otettiin aktiiviseen sotilaalliseen käyttöön vuonna 1734. Vuonna 1757 perustettiin Manoel-säätiön rahoittamana Lembi patteri lähelle Sliemaa, jonka ensisijainen tarkoitus oli estää vihollista pommittamasta Manoelin linnoituksen pohjoista reunaa. Se poistettiin käytöstä Tignén linnoituksen rakentamisen myötä vuonna 1795. Ensimmäisen hyökkäyksen kohteeksi Manoelin linnoitus joutui kesäkuussa vuonna 1798 Napoleon Bonaparten vallatessa Maltan ja suurmestarin Ferdinand von Hompesch zu Bolheimin antautuessaan ilman suurempaa vastarintaa. Muutaman sadan ranskalaisen varuskunta otti linnoituksen haltuunsa 12. kesäkuuta 1798. Jo kolmen kuukauden kuluttua maltalaiset nousivat kapinaan anastajia vastaan, jolloin ranskalaiset turvautuivat Manoelsaaren ja muihin satamalinnoituksiin. Silloin Manoel joutui Għargħar ja Sqaq Capparan tykistöpatterien tulilinjalle, mutta saaren linnoitus jäi liian kauas ja pommitus ei ollut juurikaan tuhoisa. Joten kapinallisjoukkojen täytyi hyökätä useita kertoja omaan linnoitukseensa ennen, kuin brittiläiset ottivat saaren rakennuksineen haltuunsa syyskuussa 1800.
FC Stumbras
Kesällä 2019 klubi lakkasi olemasta. Lopuksi heidät erotettiin eliitin jaosta.
Manoelin linnoitus
Käyttöhistoria
Britannian imperiumin alaisuuden alkuvaiheessa Manoelin linnoituksessa majaili Britannian armeijan Yhdistyneen kuningaskunnan laivasto, joka lisäsi tähän sekä aseita että aseparistoja. Vuosina 1813–1865 linnaketta käytettiin satunnaisesti karanteenipaikkana. 1800-luvun jälkipuoliskolla britit kokivat yhä enemmän tarvetta mukauttaa Maltan linnoituksia, Manoelin linnoitus mukaan lukien, uusien raskaiden aseiden lisääntyvään käyttöön. Nämä tykistömuutokset vaikuttivat bastioneihin, jolloin rakennus pysyi suurelta osin muuttumattomana, paitsi sen merenpuoleiset kyljet. 1800-luvun lopulla Vallettaa vastapäätä sijaitsevien bastionien kaiteet purettiin aseiden sijoittamiseksi. Myöhemmin merkittäviä muutoksia tehtiin Antonius Padovalaisen bastioniin, kun sen ruutivarasto purettiin, jotta saataisiin siitä kolmen QF 12 naulan 12 cwt -laivatykin tulituspatteri.
FC Stumbras
Saavutukset
Liettuan cupin eli LFF taurėn seura on voittanut yhdeksän kertaa: 2017.
Manoelin linnoitus
Käyttöhistoria
Linnoitus ja sen aseet poistettiin käytöstä vuonna 1906. Vuonna 1923 niin Manoelin linnoitus kuin koko saari siirrettiin sotaministeriöltä Britannian amiraliteetille. Rakennus yhdessä Lazzarettin kanssa palautettiin toimintaan H.M.S. Phoenicin ja H.M.S. Talbot:n nimisinä merivoimien sukellusvenetukikohtina toisen maailmansodan alkaessa. Siihen perustettiin raskaan QF 3,7 tuuman AA-ilmatorjuntatykin tulituspatteri. Maltan saarron aikana vuosina 1940–1942 Luftwaffen ilmapommitusten aiheuttamat vahingot olivat valtavat ja sodan loppuun mennessä kirjattiin vähintään 400 osumaa. Nämä suorat osumat tuhosivat pääasiassa suuren osan kahden kavaljeerin ja kappelin vieressä olevasta verhoseinästä. Toisen maailmansodan jälkeen linnoitusta käytettiin vuoteen 1949 saakka, jolloin siinä toiminnot vähentyivät vähitellen. Linnake poistettiin lopulta käytöstä Maltan itsenäistyttyä vuonna 1964 ja luovutettiin virallisesti Maltan hallitukselle 23. helmikuuta 1965.
Kummitustarina
Seuraava huomio on peräisin artikkelista "Maltalla eniten kummittelee", joka julkaistiin Maltan Timesissa 16. maaliskuuta 2009. Kirjoituksen mukaan ritarin ilmestyminen tyhjästä keskellä rauniokasoja, tapahtui joko ensimmäisen tai toisen maailmansodan jälkeisinä vuosina 1940-luvulla, kun sodanaikaiset pommitukset olivat aiheuttaneet vakavia vahinkoja Antonius Padovalaisen kappelille. Manoelin linnoitus oli sodan oheistappio ja osan sinne tuolloin suoritettavien jälleenrakennustöiden oli tarkoitus palauttaa kappelille jonkinnäköinen sisustus. Havaintoja kummituksesta tekivät sekä maltalaiset että englantilaiset, joiden mielestä haarniskaan ja Johanniittain ritarikunnan regaaleihin pukeutunut, lempinimeltään Musta ritari nähtiin valvovan miesten työtä. Hänen ilmestymisensä lisääntyivät, kun siellä työskentely muuttui säännöllisemmäksi. Työntekijät huomasivat myös Mustan ritarin ja taidemaalarin Antoine de Favrayn tekemän suurmestarin Manoel de Vilhenan muotokuvan samankaltaisuuden. Kun arkkipiispan luvalla avattiin kappelin alla oleva krypta, töitä johtanut kapteeni Brockman huomasi, että niihin haudattujen ritarien jäännöksiin ja arvoesineisiin oli kohdistunut ilkivaltaa. Alttari, krusifiksin korkokuvat ja kiirastulessa olevat sielut olivat tuhottuja.
Kun haudat palautettiin entisilleen, ritari lakkasi ilmestymästä. Hän kuitenkin palasi taas kerran ja kun alettiin tutkia asiaa, havaittiin, että krypta oli taas kerran vandalisoitu. Tämä tapahtui vuonna 1980.
Kvelertak (albumi)
Kvelertak on metalliyhtye Kvelertakin esikoisalbumi. Se julkaistiin 21. kesäkuuta 2010 Indie Recordings -levy-yhtiön kautta. Levyn kansitaiteesta vastaa John Dyer Baizley.
Mihail Taube
pienoiskuva|Mihail Taube vuonna 1920 Mihail Aleksandrovitš Taube (15. toukokuuta (J: 3. toukokuuta) 1869 Pauluskoi, Venäjän keisarikunta – 29. marraskuuta (J: 16. marraskuuta) 1961 Pariisi, Ranska) oli venäläinen kansainvälisen oikeuden oikeustieteilijä, historioitsija ja poliitikko. Taube oli Friedrich Martensin opiskelija Pietarin yliopistossa, josta hän valmistui kansainvälisen oikeuden tohtoriksi vuonna 1899. Myöhemmin hän opetti Harkovan yliopistossa. Vuosiksi 1903–1911 hän siirtyi Martensin seuraajaksi Pietarin yliopiston kansainvälisen oikeuden professuuriin. Yliopistotoimiensa lisäksi Taube työskenteli Venäjän keisarikunnan palveluksessa ulkoasianministeriössä ja opetusministerinä.
Venäjän keisarivallan kukistuttua Taube pakeni maasta Suomeen, jossa hän toimi Aleksandr Trepovin johtamassa venäläisten emigranttien komiteassa. Myöhemmin Taube asui Ruotsissa, jossa hän opetti Uppsalan yliopistossa ja edelleen Alankomaissa, jossa hän luennoi Haagin kansainvälisen oikeuden akatemiassa. Maanpaossa ollessaan Taube kirjoitti kansainvälisen oikeuden historiaa käsitelleitä teoksia erityisesti Venäjää ja Bysanttia koskien. Taube asettui lopulta Ranskaan vuonna 1928 ja kuoli Pariisissa vuonna 1961.
Koripallon maailmanmestaruuskilpailut 2014
Koripallon maailmanmestaruuskilpailut 2014 pelattiin Espanjassa 30. elokuuta – 14. syyskuuta 2014. Ne olivat järjestyksessään 17. maailmanmestaruuskilpailut. Espanja oli järjestyksessään kolmas maa, joka järjesti maailmanmestaruuskilpailun toistamiseen. Ensimmäisen kerran maa järjesti kilpailun vuonna 1986. Kisojen mestaruuden voitti Yhdysvallat. Arvokkaimmaksi pelaajaksi valittiin Yhdysvaltojen Kyrie Irving. Suomen Petteri Koponen voitti turnauksen syöttökuninkuuden.
Kilpailuihin osallistui yhteensä 24 joukkuetta. Ensimmäistä kertaa mukana olivat Suomi ja Ukraina.
Kisakaupungit
Kisakaupunkeina toimivat Madrid, Barcelona, Barakaldo, Sevilla, Granada ja Las Palmas de Gran Canaria.
Karsinnat läpäisseet joukkueet
280px|thumb|Kisoihin osallistuvat maat.
Lohkoarvonta
Joukkueet jaettiin kuuteen koriin: ensimmäiseen koriin sijoitettiin neljä FIBA-rankingin parasta joukkuetta. Muut korit täytettiin maantieteellisin ja urheilullisin perustein. Lohkoarvonta suoritettiin Palau de la Música Catalanassa Barcelonassa 3. helmikuuta 2014.
Lohkoarvonta sisälsi seuraavat lisäsäännöt:
Palkitut pelaajat
Lähde:
Helsinki Design Week
Vuonna 2005 perustettu Helsinki Design Week on Pohjoismaiden suurin muotoilufestivaali. Vuosittain syyskuussa järjestettävällä monialaisella festivaalilla näyttäytyvät muotoilun eri osa-alueiden lisäksi muun muassa muoti, arkkitehtuuri ja kaupunkikulttuuri.
Helsinki Design Week esittelee muotoilun uusia tekijöitä ja ilmiöitä, promotoi muotoilua kansainvälisesti yhteistyössä eri toimijoiden kanssa ja tarjoaa kaupunkilaisille alustan osallistua muotoilun keinoin kaupungin kehittämiseen ja siitä keskustelemiseen. Festivaaliohjelma sisältää vuosittain yli 120 tapahtumaa, ja tarjoaa tapahtumasisältöä niin ammattilaisille kuin suurelle yleisöllekin.
Päätapahtumat ovat Helsinki Design Weekin ja sen pääyhteistyökumppaneiden tuottamia. Helsinki Design Weekin ohjelma tuotetaan yhdessä muotoilun kotimaisten ja kansainvälisten avaintahojen ja laajan tapahtumajärjestäjäjoukon kanssa. Lisäksi ohjelmassa on avoimen tapahtumahaun kautta mukaan valittua sisältöä. Vuonna 2013 festivaali keräsi yhteensä noin 50 000 kävijää.
Elämän valttikortit
Elämän Valttikortit on suomalaisen iskelmälaulaja Ahti Lammen vuonna 1980 julkaistu debyyttialbumi.
Helsinki Design Week
Vuonna 2014 Helsinki Design Week täyttää 10 vuotta. Juhlavuoden festivaalipäivämäärät ovat 4.-14.9.2014.
Elämän valttikortit
Albumin tunnetuin kappale on sen nimikappale ”Elämän Valttikortit”. Sanoittaja Vexi Salmi oli tarkoittanut laulun alun perin parodiaksi tuohon aikaan muodissa olleista itsetilitysiskelmistä. Kappaleen ja albumin saavuttama suosio osoittivat kuitenkin, että tällaisille melankolisille iskelmille oli olemassa tarve aikana, jolloin työttömyys oli käynyt Suomessa siihenastisissa huippuluvuissa, maaseutu oli maaltapaon jäljiltä entistä tyhjempi ja tuhatmäärin suomalaisia oli muuttanut Ruotsiin paremman elämän toivossa.
Helsinki Design Week
Helsinki Design Weekiä tuottaa designpalvelutoimisto Luovi Productions Oy.
Lähteet
http://www.helsinkidesignweek.com/
Word Up! (kappale)
Word Up! on funk-kappale, jonka yhdysvaltalainen funk-yhtye Cameo alun perin nauhoitti vuonna 1986. Kappaleen sanoittivat yhtyeen jäsenet Larry Blackmon sekä Tomi Jenkins. Kappaleen toistuva soitto yhdysvaltalaisilla dance- ja R&B-radiokanavilla kuin myös sen musiikkivideo MTV-televisiokanavalla johdosta singlestä tuli yhtyeen parhaiten tunnettu hittikappale.
Michael Seresin
Michael Seresin (s. 17. heinäkuuta 1942 Wellington, Uusi-Seelanti) on uusiseelantilainen elokuvaaja, joka tunnetaan erityisesti 1970-luvulla alkaneesta yhteistyöstä ohjaaja Alan Parkerin kanssa. Seresin on voittanut BAFTA-palkinnon elokuvasta Seitsemännen portaan enkeli.
Elokuvatyöskentelyn ohella Seresin toimii myös viinialalla; hän perusti Seresin Estate -yrityksen Marlboroughiin vuonna 1992.
Kenttäkeulankärki
Kenttäkeulankärki (Oxytropis campestris) on monivuotinen, ruohovartinen hernekasvi. Se on monimuotoinen laji, joka jaetaan useaan alalajiin. Kenttäkeulankärjen alalajit eroavat levinneisyytensä lisäksi toisistaan yleensä keltaisten kukkien värisävyn ja varren karvaisuuden mukaan.
Dinamon metroasema (Jekaterinburgin metro)
Dinamo on yksi Jekaterinburgin metron asemista. Se avattiin 22. joulukuuta 1994.
Kenttäkeulankärki
Levinneisyys
Kenttäkeulankärkeä esiintyy Euroopassa muun muassa Pohjoismaissa, Venäjällä, Isossa-Britanniassa, Etelä- ja Itä-Euroopassa. Riippuen lajin rajauksesta sitä kasvanee myös Pohjois-Amerikassa ja Siperiassa. Pohjoismaissa esiintyvät Etelä-Ruotsissa ja Lounais-Norjassa kasvavat alalajit etelänkeulankärki (subsp. campestris) ja lännenkeulankärki (subsp. scotica) sekä Suomessa ja Koillis-Norjassa kasvava idänkeulankärki (subsp. sordida). Suomessa ei ole tavattu muita alalajeja. Idänkeulankärki tulkitaan myös omaksi lajiksi (Oxytropis sordida).
Kulosaaren ostoskeskus
Kulosaaren ostoskeskus on Helsingin Kulosaaressa sijaitseva ostoskeskus. Vuonna 1960 valmistuneen rakennuksen suunnitteli Erkki Karvinen.
Ostoskeskuksen ominaispiirteitä ovat sen keskuspiha sekä Svinhufvudintien puolella sijaitseva terassi, jota rytmittävät kolmet portaat. Helsingin kaupunginmuseon mukaan terassointi poikkeaa yleisestä ostoskeskusarkkitehtuurista. Ostoskeskuksen rakennusmassat on sijoitettu Svinhufvudintien puolelta porrastetusti. Kaupunginmuseo on luokitellut rakennuksen ostoskeskusten 1. luokkaan, joka ”sisältää arkkitehtuuriltaan erittäin harkittuja ja viimeisteltyjä, hyvin säilyneitä tai ympäristöarvoltaan erittäin merkittäviä ostoskeskuksia.”
Helsingin kaupunki kaavaili ostoskeskuksen purkamista uudisrakentamisen tieltä. Tontille oli suunniteltu rakennettavaksi kolme 5–7 kerroksista kerrostaloa katutason liiketiloilla. Kaupunginvaltuusto hyväksyi esityksen toukokuussa 2018. Vuonna 2019 Helsingin hallinto-oikeus kumosi Helsingin kaupunginvaltuuston hyväksymän asemakaavamuutoksen, mikä merkitsi ostoskeskuksen säilyttämistä. Kaavamuutoksesta oli valittanut kuusi asunto-osakeyhtiötä ja yksi kiinteistöosakeyhtiö. Korkein hallinto-oikeus vahvisti Helsingin hallinto-oikeuden päätöksen heinäkuussa 2020 ja hylkäsi siten Helsingin kaupungin valituksen. Helsingin kaupunginmuseon mukaan Kulosaaren ostoskeskus on vaikeaan maastoon onnistuneesti sovitettu rakennus, johon ei ole tehty merkittäviä muutoksia valmistumisen jälkeen.
Ostoskeskuksessa sijaitsee kiinalainen ravintola Chengdu, joka tarjoaa Sichuanin keittiön ruokaa. Muita palveluita ovat muun muassa ruokakauppa, anniskeluravintola, kampaamo ja kukkakauppa.
Hydralatsiini
Hydralatsiini eli 1-hydratsiinoftalatsiini (Apresolin) on verenpainelääke. Se on ollut laajalti käytössä vielä 1970-luvulla. Sittemmin ovat toiset lääkkeet kuten pratsosiini syrjäyttäneet sen valtaosin. Käytössä on ollut myös muun muassa niin kutsuttuja yhdistelmälääkkeitä. Niissä etenkin dihydralatsiini on yhdistetty esimerkiksi betasalpaajaan, nesteenpoistolääkkeeseen taikka barbituraattiin. Hydralatsiinin vaikutus perustuu siihen että se ensi alkuun stimuloi sydänlihaksen toimintaa. Tämän jälkeen ilmenee ääreisverenkiertoon kohdistuva vaikutus, eli verisuonten virtaamisvastus alkaa vähentyä. Lääkkeen vaikutus kumuloituu, eli myöhemmissä hoitovaiheissa ainetta tarvitaan hoitovaikutuksen aikaansaamista varten vähäisempiä määriä.
Lääkkeen aiheuttamat sivuvaikutukset
Hydralatsiinilla sekä sen läheisellä johdoksella dihydralatsiinilla (C8H10N6) on taipumusta aiheuttaa sivuvaikutuksia helposti. Näistä vakavimpia ovat niin kutsuttu lupus erythmatodes seminatus, ihon punahukka eli LED-soluilmiö sekä myös angina pectoris-tyylinen oireilu. Muita mahdollisia sivuvaikutuksia ovat olleet huimaus, pahoinvointi, päänsärky, depressio taikka depressiotilan paheneminen, ripuli sekä virtsaamisen vaikeutuminen.
Hydralatsiinilla toteutettu lääkitys aloitettiin useimmiten portaittain ja pienehköillä annostuksilla, esimerkiksi 3 × 10 mg/vrk. Lääkkeen tavallinen päivittäinen maksimiannostus on ollut 150 mg/vrk, mutta sitä suurempiakin annostuksia on käytetty. Tietyn tavoitetason saavuttamisen jälkeen hydralatsiinin päivittäistä annosta pienennettiin niin ikään portaittain. Varsinaisen verenpainetaudin eli hypertonian hoidon ohella lääketta käytettiin myös raskausmyrkytyksiin eli toksemiaan kuuluvan verenpaineen nousun hoidossa.
Apresolin, engl. Apresoline -nimistä valmistetta on markkinoinut Ciba-yhtymä. Ainoa annostelumuoto oli suun kautta otettava tabletti, jossa oli vaikuttavaa lääkeainetta 10, 25 tai 50 milligrammaa. Hydralatsiinin kemiallinen kaava on C8H8N4, moolimassa 160,176 g/mol ja CAS-numero 86-54-4.
Longgupon luola
Longgupon luola sijaitsee Kiinassa Chongqingin itsehallinnollisen kunnan Wushanin piirikunnassa. Se tuli erityisen kuuluisaksi Wushanin ihmisestä, jonka jäänteitä löydettiin luolasta vuonna 1985. Aluksi sen arveltiin olevan Homo erectus, Homo habilis tai Homo ergaster, mutta nykyään on myös esitetty sen edustavan sukupuuttoon kuollutta apinalajia. Luola on arkeologisesti yksi Kiinan merkittävämpiä tutkimuskohteita, jossa tutkitaan ihmisen leviämistä Itä-Kiinaan.
Tutkimushistoria
Luolan tutkimista ehdotti löytäjä professori Huang Wanbo vuonna 1984 ja siellä suoritettiin noin 900 m² laajuiset arkeologiset kaivaukset vuosina 1985–1988. Tutkimuksia suoritti pekingiläinen Institute of Vertebrate Paleontology and Paleoanthropology, Chinese Academy of Sciences ja Chongqing National Museum. Kaivauksissa löydettiin alkukantaisen ihmisen hampaiden kappaleita, muutama Gigantopithecuksen hampaita ja alkeellisia kivityökaluja. Paleomagneettinen ajoitusmenetelmä, joka antoi iäksi 1 780 000–1 960 000 vuotta, ja löydetyt Ailuropoda microtan (jättiläispanda) jäänteet antoivat olettaa, että ihmisen jäänteet olisivat varhaispleistoseenin kaudelta. Vuonna 1992 kansainvälinen tutkijaryhmä määritti kohteiden iän käyttämällä elektronien spin-resonanssia (ESR). Kerroksesta 4 löytynyt hirvieläimen hammas ajoitettiin tällä tavalla 750 000–1 020 000 vuotta vanhaksi.
Vuosina 2003–2006 ranskalais-kiinalainen tutkijaryhmä suoritti luolassa lisäkaivauksia. Kaivauksissa löydettiin muun muassa 854 kiviesinettä, joiden työstämismenetelmiä päästiin tarkastelemaan. Luolasta on muodostunut tärkeä arkeologinen kohde, joka valaisee hyvin ihmisen leviämistä Itä-Kiinaan ja koska kaivauksista löytyi lisää gigantopithecuksen hampaita. Vuonna 2012 julkaistiin kuuden hampaan ajoitustulokset (ERS), jotka mahtuivat ajanjaksolle 1,4–1,8 miljoonan vuotta, mutta liikkeellä on myös ajoitus haarukkaan 2,0–1,8 miljoonaan vuotta.
Wushanin ihminen
Vuonna 1991 julkaistiin tieto, että Wushanin ihminen (, kirjaimellisesti šamaanivuoren mies) olisi ollut Homo erectuksen alalaji Homo erectus wushanensis, jollaisena sitä vieläkin esitetään joissakin teksteissä. Koska ensimmäisinä löydetyt fossiilit olivat vain alaleuan vasen puoli ja kaksi etuhammasta, oli ihmisen lajin määrittäminen hankalaa. Vertailtaessa eri paikkakuntien löytöjä keskenään todettiin, että Longgupon etuhampaat ovat suuremmat kuin Homo erectuksen muilla kiinalaisilla edustajilla. Toisaalta, myös kivityökalujen ikä oli kuitenkin lähes kaksi miljoonaa vuotta ja kun työkalujen valmistustekniikkaa verrattiin itäafrikassa Olduvain rotkosta löydettyyn materiaaliin, huomattiin näiden samankaltaisuus. Itäafrikan kiviaineiston on valmistanut joko Homo habilis tai Homo ergaster. Longgupon kivityökalut olivat selvästi alkeellisempia, kuin Homo erectuksen valmistamat työkalut. Longgupon luolassa on siten saattanut elää ensimmäiset aasialaiset ihmiset.
Uudet vertailevat tutkimukset ovat heittäneet varjon fossiilien ihmistulkinnalle. Useat tutkijat havaitsivat hampaissa ihmiselle liian primitiivisia piirteitä. Heidän mielestään ne kuuluvat sellaiselle ihmisapinalle, josta olisi kehittynyt oranki mutta joka olisi kuollut sukupuuttoon. Hyvä ehdokas on alueella tuolloin elänyt Lufengpithecus. Jos näin tosiaan on, herää kysymys luolan maaperän stratigrafiasta ja siitä, miten hampaat ja työkalut joutuivat samaan kerrokseen. Nykyään epäillään, että luolan romahduksessa maakerrokset olisivat sekoittuneet ja edellä kuvattujen päätelmien tekeminen olisi siksi mahdotonta.
Homo Sapies
Viimeaikaiset kaivaukset ovat tuoneet esille uusia merkkejä ihmisen toiminnasta sekä mahdollisesti Homolle kuuluva hammas. Nyt arvallaan varovaisesti, että asialla olisi ollut Homo Sapiens.
Eläinlöydöt
Luolasta oli löytynyt jäänteet 116 eläinlajista, jotka elivät sekä plioseenin että pleistoseenin kausien aikana. Nykyään tunnettuja eläinlajeja olivat majavat, karhut, apinat, tiikerit ja sarvikuonot. Hurjin löytö oli sukupuuttoon kuolleen jättiläismäisen apinan gigantopithecus blackin löytyminen, sillä luolasta on löytynyt 14 tälle kuulunutta hammasta ja palanen leukaluuta. Muita luolasta löytyneitä hävinneitä eläinlajeja ovat ailuropoda microta (jättiläispanda), Pachycrocuta licenti (hyeenaeläin), Homotherium ja Nestoritherium (kalikoteerit).
Vamp
Vamp Oy (aikaisemmin Vaasa Electronics Oy) on suomalainen Vaasassa toimiva, suojareleitä ja valokaarisuojausjärjestelmiä suunnitteleva, valmistava ja myyvä yhtiö, joka on perustettu vuonna 1994. Yhtiönimi tulee sanoista Vaasa Arc Monitoring Protection. Vampin suojareleitä ja valokaarisuojausjärjestelmiä käytetään sähköenergian tuotannonssa, siirrossa ja jakelussa kotimaassa ja vientikohteissa. Yhtiöllä on toimintaa omien jakelukanaviensa välityksellä neljässäkymmenessä (40) maassa. Tämän lisäksi Vampin tuotteita myydään ranskalaisen Schneider Electric konsernin jakelukanavien kautta. Vuonna 2009 yhtiö liitettiin Areva T&D:hen. Vuodesta 2010 lukien yhtiön omistaja on ollut Schneider Electric.
Mähe
Mähe on asuinalue Piritan kaupunginosassa Tallinnassa. Sen pinta-ala on 282 hehtaaria ja väkiluku 6 681 henkeä (1.1.2018). Vuoden 2014 alussa asuinalueen väestöstä 65 prosenttia oli virolaisia.
Michel Marc Bouchard
pienoiskuva|Michel Marc Bouchard Michel Marc Bouchard (s. 2. helmikuuta 1958 Saint-Cœur-de-Marie, Quebec, Kanada ) on kanadanranskalainen näytelmäkirjailija.
Bouchard on opiskellut teatterialaa Ottawan yliopistossa. Ensimmäisen näytelmänsä hän kirjoitti 1983 ja on sen jälkeen kirjoittanut noin 25 näytelmää. Hänelle on myönnetty runsaasti palkintoja.
Näytelmä Les feluettes, jota Montreal Mirror kutsui hänen varhaiseksi mestariteoksekseen, on John Greysonin elokuvan Lilies käsikirjoituksen pohjana. Näytelmä Le Peintre des madones (2009) on saanut myönteisiä arvioita. Sen ensi-ilta oli Torontossa Factory Theatressa 2009.
Vuonna 2015 ilmestyi Bouchardin käsikirjoitukseen perustuva elokuva Tyttökuningas, joka kertoo Ruotsin kuningatar Kristiinasta. Elokuvan ohjasi Mika Kaurismäki. Ranskankielinen käsikirjoitus käännettiin kuvauksia varten englanniksi.
Word Up
Word Up tai Word Up! voi viitata:
Mohamed Fakhir
Mohamed Fakhir (s. 19. lokakuuta 1953 Casablanca) on marokkolainen jalkapallovalmentaja ja entinen jalkapalloilija. Kesäkuusta 2012 lähtien hän on toiminut Raja Casablancan päävalmentajana.
Pelaajaura
Fakhir edusti koko uransa ajan synnyinkaupunkinsa seuraa Raja Casablancaa vuosina 1972–1982. Tuona aikana hän juhli kahdesti Marokon cupin voittoa.
Valmennusura
Fakhir aloitti valmentamisen vuonna 1983 toimiessaan vanhan seuransa Raja Casablancan juniorivalmentajana. Sittemmin hän toimi kaudet 1992–1993 ja 1993–1994 edustusjoukkueen päävalmentajana. Tuona aikana Raja Casablanca sijoittui toiseksi häviten sarjan voittaneelle WA Casablancalle kahdeksalla pisteellä. Toisella kaudellaan joukkue jäi neljänneksi ja Fakhir palasi takaisin junioreiden pariin vuonna 1994.
Menestyksen myötä Fakhir nimitettiin tammikuussa 2006 Marokon maajoukkueen uudeksi päävalmentajaksi ranskalaisen Philippe Troussierin tilalle. Fakhir joutui valmentamaan maataan suoraan vuoden 2006 Afrikan mestaruuskisoissa, jossa se jäi alkulohkoon. Hän jatkoi tehtävässään myös vuoden 2008 Afrikan kisojen karsinnoissa ja onnistui luotsaamaan maansa kisoihin, mutta sai karsintojen jälkeen potkut elokuussa 2007.
Sittemmin Fakhir toimi hetkellisesti vuonna 2008 Moghreb Tétouanin valmentajana, josta hän siirtyi FAR Rabatin valmentajaksi kaudella 2008-2009. Edellisellä kaudella joukkue juhli mestaruutta, mutta tällä kertaa Fakhirin johdolla joukkue sijoittui kolmanneksi Marokon pääsarjassa. Seuraavalla kaudella hän jätti joukkueen kesken kauden ja siirtyi takaisin Moghreb Tétouanin valmentajaksi.
Luettelo Suomen diplomaattisista edustajista Afrikassa
Tämä on luettelo Suomen diplomaattisista edustajista Afrikassa. Luettelossa ovat mukana kaikki historialliset edustustoja johtaneet suomalaisdiplomaatit kohdemaittain.
Mohamed Fakhir
Valmennusura
Toukokuussa 2010 Fakhir siirtyi tunisialaisen ES Sahelin päävalmentajaksi. Hän jätti seuran kuitenkin jo lokakuussa siirtyen kotimaahansa Raja Casablancan päävalmentajaksi. Fakhirin valmennuksessa joukkue voitti kaudella 2010–2011 historian kymmenennen Marokon mestaruuden. Heinäkuussa 2011 hän erosi tehtävästään.
Luettelo Suomen diplomaattisista edustajista Afrikassa
Abuja (Nigeria)
Suurlähetystö sijaitsi 1. maaliskuuta 2004 saakka Lagosissa, sen jälkeen Abujassa.
Mohamed Fakhir
Valmennusura
Kesäkuussa 2012 Fakhir palasi Raja Casablancan päävalmentajaksi. Hän johdatti seuran Marokon mestariksi kauden 2012–2013 päätteeksi, jonka myötä Raja Casablanca pääsi edustamaan isäntämaa Marokkoa Seurajoukkueiden MM-kilpailuihin. Fakhir jätti tehtävänsä marraskuussa 2014 valmennettuaan vain kymmenen ottelua Marokon pääsarjassa kaudella 2013–2014.
Filolaos Korinttilainen
Filolaos Korinttilainen oli antiikin kreikkalainen Bakkhiadain sukuun kuulunut valtiomies. Hän oli kotoisin Korintista, mutta hänet tunnetaan Theban lainsäätäjänä.
Luettelo Suomen diplomaattisista edustajista Afrikassa
Maputo (Mosambik)
Suomen suhteita Mosambikiin hoiti vuosina 1975–1999 Dar es Salaamin ja 1999–2003 Pretorian suurlähettiläs.
Rabat (Marokko)
Suomen suhteita Marokkoon hoiti vuosina 1959–1961 Rooman, 1963–1968 Algerin, 1968–1970 Wienin, 1970–1990 Madridin ja 1992–2007 Lissabonin suurlähettiläs, vuoteen 1963 asti lähettilään ja sen jälkeen suurlähettilään tittelillä.
Filolaos Korinttilainen
Aristoteleen mukaan Filolaos sääti Thebassa lakeja, jotka kaupunkilaiset ottivat käyttöön. Näistä Aristoteles mainitsee erikseen lasten hankkimista koskeneet adoptiolait, jotka olivat hänelle omintakeiset.
Androdamas Rhegionlainen
Androdamas Rhegionlainen oli antiikin kreikkalainen valtiomies, joka oli kotoisin Rhegionista. Hänet tunnetaan Aristoteleen maininnasta tämän teoksessa Politiikka, osassa, jossa käsitellään kreikkalaisten kaupunkivaltioiden tunnettuja lainsäätäjiä. Aristoteleen mukaan Androdamas toimi lainsäätäjänä Traakian khalkidialaisille. Hän mainitsee erikseen Androdamaan murhaa ja naisten perintäoikeutta koskevat lait, vaikka sanookin, ettei laeissa ollut mitään erityistä.
Ryszard Kulesza
Ryszard Kulesza (28. syyskuuta 1931 – 19. toukokuuta 2008) oli puolalainen jalkapallovalmentaja ja pelaaja.
Biografia
Kulesza syntyi Varsovassa toisen maailmansodan alla ja perhe asui sotavuodet kaupungissa. Hänen isänsä kuoli Varsovan kansannousussa, jossa Kulesza itsekin oli vähällä saada surmansa saksalaissotilaan heitettyä hänet liikkuvan tankin alle. Kansannousun jälkeen 13-vuotias Kulesza vietiin Ostarbeiterina Saksaan, mutta hän pakeni takaisin Puolaan ja selvisi sodasta hengissä.
Ura
Sodan jälkeen Kulesza teki uraa hyökkääjänä kotimaassaan Okęcie Varsovassa, Polonia Varsovassa ja Polonia Bydgoszczissa. Hän lopetti pelaajauransa 1961 ja pidettyään kymmenisen vuotta taukoa jalkapallosta hän palasi lajin pariin Lechia Gdanskin päävalmentajana 1971. Tämän pestin jälkeen hän toimi Puolan juniorimaajoukkueiden päävalmentajana, kunnes siirtyi 1976 Jacek Gmochin apuvalmentajaksi A-maajoukkueeseen 1976. Lokakuussa 1978 hänestä tuli maajoukkueen päävalmentaja, mutta hän ei onnistunut johdattamaan Puolaa EM-kisoihin 1980. Hän sai kuitenkin potkut tehtävistään joulukuussa 1980 kurinpidollisten vaikeuksien vuoksi.
Maajoukkuepotkujen jälkeen Kulesza valmensi Tunisiaa parin vuoden ajan luotsaten maajoukkueen Afrikan mestaruuskisoihin 1982. Tämän jälkeen hän palasi takaisin kotimaahansa ja toimi Puolan jalkapalloliiton PZPN:n palveluksessa valmennuskouluttajana. Hän palasi valmennustehtäviin vielä 1980-luvun lopussa tunisialaisseurojen Club Sportif Sfaxien'n ja CA Bizertin'n päävalmentajana. Vuonna 1988 hän luotsasi Bizertin'n Afrikan Cup-voittajien Cupin mestariksi.
E. J. Vehmaksen rahasto
E. J. Vehmaksen rahasto on taidearvostelija Einari J. Vehmaksen nimellä Suomen Kulttuurirahaston yhteydessä toimiva rahasto. Vuonna 1972 perustettu rahasto perustuu Sara Hildénin lahjoitukseen Suomen arvostelijain liitolle, joka luovutti lahjoituksen Suomen Kulttuurirahastolle.
E. J. Vehmaksen rahaston palkitsemat kriitikot
Lähde
Salibandyn 6. divisioona (miehet)
'''Miesten 6. divisioona''' on Suomen alin salibandyn sarjataso. Toteuttamisesta vastaa Suomen Salibandyliitto. Miesten 6. divisioonaa pelataan vain Salibandyliiton kahdella alueella: Etelä-Suomessa ja Sisä-Suomessa.
Luonnonvarasuunnittelu
Luonnonvarasuunnittelu tarkoittaa Metsähallituksen hallinnoimille, valtion omistamille maa- ja vesialueille tehtävää pitkän aikavälin kestävän käytön suunnittelua.
Valtion omistamiin maa-alueisiin kohdistuu lukuisia käyttötarpeita, kuten luonnonsuojelua, metsätaloutta, virkistyskäyttöä, luontomatkailua, kiinteistöjalostusta ja maa-aineskauppaa. Suomalaiselle yhteiskunnalle saadaan mahdollisimman hyvä kokonaishyöty sovittamalla yhteen erilaisia käyttötarpeita.
Luonnonvarasuunnittelussa ei unohdeta valtion maa- ja vesialueiden tarjoamia uusia mahdollisuuksia, vaan niitä pyritään aktiivisesti löytämään ja hyödyntämään.
Luonnonvarasuunnitelma
Luonnonvarasuunnitteluun osallistuvat monet valtakunnalliset, alueelliset ja paikalliset sidosryhmät. Myös yksittäisten kansalaisten toiveita ja ehdotuksia kerätään suunnittelun avuksi. Suunnittelun yhteydessä arvioidaan myös Metsähallituksen toimintaa suunnittelualueella ja jo olemassa olevien maankäyttöratkaisujen toimivuutta.
Suunnittelun tuloksena syntyy luonnonvarasuunnitelma: toiminta-ohjelma, joka ohjaa Metsähallituksen toimintaa alueella koko suunnitelmakauden eli useiden vuosien ajan.
Suunnitelman toteutumista ja luonnonvarojen kestävää käyttöä seurataan. Seuranta tapahtuu vuosittain kerättyihin, mittaritietoihin (34 mittaria) pohjautuen.
Luonnonvarasuunnitelmasta käytetään lyhennettä LVS (englanniksi NRP, Natural Resource Plan).
Vahvistetut luonnonvarasuunnitelmat
Aikaisemmin luonnonvarasuunnitelmat laadittiin kymmeneksi vuodeksi ja suunnittelukauden puolivälissä tehtiin suunnitelman välitarkastus. Nykykäytännön mukaan suunnitelma uusitaan viiden vuoden välein. Laaditun luonnonvarasuunnitelman hyväksyy Metsähallituksen hallitus. .
Desmondilaiskapinat
Desmondilaiskapinat olivat kaksi Irlannissa vuosina 1569–1572 ja 1579–1583 puhjennutta kapinaa Englannin ylivaltaa vastaan, joita molempia johti Fitzgeraldin suvun päämies eli Desmondin jaarli.
Ensimmäinen desmondilaiskapina
Fitzgeraldin johtamat kapinalliset hallitsivat alkuun vaivattomasti pääosaa Munsterin alueesta, mutta he eivät saaneet toiveidensa mukaisesti tukea Espanjalta tai muilta katolisilta ulkovalloilta. Englannin kuningatar Elisabet I:n lähettämä sotapäällikkö Sir John Perrot sai vuoteen 1572 mennessä kapinan kukistettua.
Toinen desmondilaiskapina
Rauhoittaakseen Irlantia englantilaiset armahtivat Fitzgeraldin vuonna 1573. Kaksi vuotta myöhemmin hän matkusti mantereelle etsimään ulkomaista tukea uudelle kapinalle. Sekä Espanjan kuningas Filip II että paavi Gregorius XIII kannustivat häntä palaamaan Irlantiin johtamaan katolista uskonsotaa Elisabetin Englantia vastaan, mutta kumpikaan ei luvannut hänelle merkittävää aseellista tukea. Yhtä kaikki Fitzgerald nousi 18. heinäkuuta 1579 maihin Munsterin Dinglessä mukanaan noin 600 espanjalaista ja italialaista sotilasta sekä paavin lähettiläs Desmond Sanders. Tälläkään kertaa kapinalliset eivät saaneet tukea Espanjalta tai Ranskalta. Englantilaiset saivat juoniteltua osan Fitzgeraldin kannattajista kääntymään häntä vastaan ja hän sai surmansa 18. elokuuta käydyssä kahakassa.
James Fitzgeraldin kuolema ei kuitenkaan päättänyt kapinaa, sillä hänen tilalleen tuli suvun uusi päämies, Desmondin 15. jaarli Gerald Fitzgerald. Hän oli kuitenkin lähinnä keskinkertainen johtaja ja joutui pian tappiolle. Marraskuussa 1580 englantilaiset teurastivat kapinallisten avuksi tulleet espanjalaiset ja italialaiset joukot Dún an Óirin linnakkeen luona Kerryn Smerwickissä. Kukistettuaan pääosan vastarinnasta englantilaiset jättivät Gerald Fitzgeraldin vangitsemisen hänen henkilökohtaiselle vihamiehelleen, Ormondin jaarli Thomas Butlerille, joka jahtasi häntä usean vuoden ajan. Toinen kapina päättyi lopullisesti Gerald Fitzgeraldin saatua surmansa vähäisessä yhteenotossa marraskuussa 1583. Kapinan kukistamisen jälkeen Englannin kruunu takavarikoi yli 1 000 neliökilometriä maata Munsterissa.
Pirita (Tallinnan asuinalue)
Pirita on asuinalue Piritan kaupunginosassa Tallinnassa. Sen pinta-ala on 173 hehtaaria ja väkiluku 1 034 henkeä (1.1.2018). Vuoden 2014 alussa asuinalueen väestöstä 71 prosenttia oli virolaisia.
FK Utenis Utena
Futbolo Klubas Utenis on liettualainen jalkapalloseura Utenan kaupungissa. Seura pelaa Liettuan korkeimmalla sarjatasolla A Lygassa. Seura on perustettu vuonna 1933.
Mihai Ghimpu
Mihai Ghimpu (s. 19. marraskuuta 1951 Colonița, Chișinău, Moldova) on Moldovan parlamentin entinen puhemies ja maan virkaatehnyt ex-presidenttinä 11. syyskuuta 2009 lähtien kommummusitipuolueen johtajan Vladimir Voroninin jouduttua jättäytymään kahden kauden jälkeen pois presidentin virasta.
Ghimpu edustaa liberaalipuoluetta (Partidul Liberal), joka sai 14,61 % äänistä heinäkuussa 2009 järjestetyissä, saman vuoden toisissa parlamenttivaaleissa. Vaalien jälkeen muut Moldovan puolueet liittoutuivat Alianța pentru Integrare Europeană -koalitioksi Moldovan kommunistipuoluetta vastaan, joka näissä vaaleissa jäi alle puolen parlamenttipaikoista (48/101).
Presidentti Vladimir Voroninin jätettyä virkansa syyskuussa 2009 hallitseva koalitio asetti ennen vaaleja kommunistipuolueesta eronneen Moldovan demokraattipuolueen johtajan Marian Lupun kahdesti ehdolle presidentiksi, mutta parlamentti ei kyennyt valitsemaan maalle uutta presidenttiä, johon silloisen lainsäädännön mukaan tarvittiin vähintään 3/5 äänistä parlamentissa. Venäjämyönteinen, eurooppaintegraatiota vastustanut, yli 2/5 kansanedustajaosuutta edustanut Moldovan kommunistipuolue piti puolueesta erkaantunutta Lupua luopiona, eikä suostunut hänen valitsemiseensa. Vastaava tilanne jatkui myös syksyn 2010 parlamenttivaalien jälkeen, jolloin kommunistipuolue sai yhä 42/100 kansanedustajaa.
Tammikuussa 2010 Ghimpu asetti "kommission tutkimaan ja arvioimaan totalitaristista kommunistista regiimiä Moldovan tasavallassa" (Comisia pentru studierea și aprecierea regimului comunist totalitar din Republica Moldova). Ghimpun sanotaan ehdottaneen maan kielen nimen muuttamista moldaviasta romaniaksi, äänestysikärajan alentamista ja luopumista maan puolueettomuudesta.
Hän myönsi vuoden 2009 ensimmäisten vaalien jälkeisissä levottomuuksissa kuolleelle Valeriu Bobocille jälkikäteen maan korkeimman 7. huhtikuuta 2010 Ordinul Republicii -kunniamerkin.
Kesäkuussa 2010 Ghimpu antoi asetuksen kesäkuun 28. päivän nimeämisestä neuvostomiehityksen päiväksi ja tapahtuman muistoksi pystytettäväksi muistomerkin parlamentin eteen ja juhlatilaisuuksien järjestämisestä. Kommunistien lisäksi Ghimpun toimia vastusti myös enemmistö oikeistoallianssin jäsenistä, ja parlamentti kumosi sen.
Mihai Ghimpu on ollut naimisissa Dina Ghimpun kanssa yli 30 vuotta. Heillä ei ole lapsia.
Ydinvastuu
Ydinvastuulla tarkoitetaan ydinlaitoksen haltijan vastuuta sivulliselle aiheutuneesta vahingosta. Suomessa sijaitsevan ydinlaitoksen haltijalla eli ydinvoimayhtiöllä on rajoittamaton vastuu Suomessa aiheutuneesta vahingosta. Rajoittamaton vastuu on ollut voimassa vuodesta 2012 alkaen. Laitoksen haltijan on otettava vakuutus, joka kattaa vahingot 700 miljoonaan euroon asti.
Ydinvahingoissa vahinkojen mahdollinen suuruus edellyttää, että niiden varalle on luotu kattava kansainvälinen korvausjärjestelmä. Suomi on mukana järjestelmässä ns. Pariisin yleissopimuksessa.
Voimassa olevan ydinvastuulain 12 § vapauttaa voimayhtiön vastuusta, jos vahinko on johtunut "epätavallista laatua olevasta luonnonmullistuksesta". Eduskunta on hyväksynyt vuonna 2005 lakimuutoksen, jolla poistetaan tämä vastuuvapaus luonnonmullistuksissa. Lakimuutos tulee kuitenkin voimaan vasta, kun kansainvälinen ns. Pariisin sopimus vahingonkorvausvastuusta tulee voimaan, eli sitten kun riittävä määrä maita on ratifioinut sopimuksen.
Jos Suomessa tapahtuva ydinonnettomuus aiheuttaa vahinkoa Suomen ulkopuolella, niin voimayhtiön vastuun enimmäismäärä on noin 700 miljoonaa euroa. Suomi on liittynyt kansainvälisiin sopimuksiin, joiden nojalla sopimusvaltiot korvaavat vahinkoja lisäksi enintään 146 miljoonan euron edestä.
Mikäli ydinonnettomuus tapahtuu ulkomailla, suomalaiset vahingonkärsijät voivat saada korvauksia, jos laitos sijaitsee valtiossa, joka on liittynyt kansainvälisiin sopimuksiin. Näitä valtioita ovat Suomen lisäksi Ruotsi, Norja, Tanska, Hollanti, Iso-Britannia, Belgia, Ranska, Saksa, Espanja, Portugali, Italia, Kreikka, Turkki, Slovenia, Bulgaria, Kamerun, Chile, Kroatia, Tšekin Tasavalta, Egypti, Viro, Latvia, Liettua, Unkari, Puola, Romania, Slovakia, Ukraina sekä St.Vincent ja Grenadiinit.
Kuparivuoren urheilukenttä
Kuparivuoren urheilukenttä myös Naantalin urheilukenttä on Naantalissa, kantakaupungin kaupunginosassa sijaitseva vuonna 1925 rakennettu urheilukenttä. Se rakennettiin Naantalin Suojeluskunnan aktiivisuuden myötä talkootyönä ja urheilukentän yhteyteen rakennettiin myös paviljonkirakennus. Yleisurheilukentällä on täysimittainen 8 ratainen 400 metrin kestopäällysteinen juoksurata, 64 x 105-metrinen jalkapallokenttä, sekä muut yleisurheilu suorituspaikat. Kenttää käyttää muun muassa VG-62 ja Naantalin Löyly.
Elokuussa 1925 pidettiin urheilukentän vihkijäiskilpailut. Sodan jälkeen Suojeluskunnat lakkautettiin ja syksyllä 1944 Naantalin suojeluskunta lahjoitti urheilukentän Naantalin kaupungille. Paviljonkirakennus purettiin sittemmin ja paikalla on pukusuojarakennus.
Kuparivuoren urheilukentällä 7. elokuuta 1957 järjestetetyissä kilpailuissa Naantalin Löylyn juoksija Olavi Vuorisalo juoksi ensimmäisenä suomalaisena ja koko maailman 16:ntena juoksijana mailin juoksun alle neljässä minuutissa eli niin sanotun haamumailin ajalla 3.59,1. Aikaisemmin maailmanennätyksen tehnyt Derek Ibbotson juoksi myös kisoissa ja voitti sen, Vuorisalon jäädessä toiseksi. Yleisöä oli yli 6 000, heidän joukossaan presidentti Urho Kekkonen.
Varsinais-Suomen suojeluskuntapiirin päällikön Aarne Peltosen muistomerkki siirrettiin Naantalin voimalaitoksen läheisyydestä Kuparivuoren urheilukentän pohjoispäätyyn vuonna 2017.
Kentän välittömässä läheisyydessä sijaitsee 1 350 metrin valaistu kuntorata/-latu, skeittialue ja kaksi jäähallia.
Kovakalvo (aivot)
Hirnhaut
Pilviorapihlaja
Pilviorapihlaja (Crataegus mollis) on ruusukasvien heimoon ja orapihlajien sukuun kuuluva kasvilaji, joka kasvaa luonnonvaraisena Pohjois-Amerikassa.
Ulkonäkö ja koko
Pilviorapihlaja on tavallisesti noin 10–13 metrin korkuiseksi kasvava puu, jolla on tiheä, piikkisistä oksista koostuva latvus ja tuhkanharmaa runko. Kasvin lehdet ovat 5–10 senttimetrin pituisia; usein ne putoavat loppukesällä erilaisten kasvitautien aiheuttaman kuivumisen seurauksena. Kasvi näyttää kuitenkin kärsivän vain vähän lehtien varhaisesta lakastumisesta.
Pilviorapihlajan valkoiset, viisiteräiset kukat kasvavat keväällä tertuissa oksien kärkiin. Suuret, kirkkaanpunaiset syömäkelpoiset hedelmät kypsyvät elokuun puolivälistä syyskuun alkupuolelle ja jäävät koristamaan kasvia vielä lehtien pudottuakin. Koska pilviorapihlaja kukkii aiemmin kuin yksikään toinen orapihlajalaji, myös sen hedelmä kypsyy ensimmäisenä. Kasvin siemenet itävät yleensä vasta kaksi tai kolme vuotta hedelmän kypsymisen jälkeen.
Ekologia
Pilviorapihlaja on yksi yöperhosiin kuuluvan lehtinunnan (Lymantria dispar) kohdelajeista. Lajia vaivaavat myös lukuisat lehtisairaudet; näihin kuuluvat mm. ruostesienet ja tulipolte. Oksissa olevat terävät piikit ovat vaarallisia.
Luokittelu
Pilviorapihlaja kuuluu ruusukasvien heimoon, orapihlajien sukuun, Coccineae-sektioon ja Molles-sarjaan. Lajin kuvailivat ensimmäisinä John Torrey ja Asa Gray; nykyisen nimensä kasvi sai Georg Heinrich Adolf Scheeleltä.
Pilviorapihlaja jakautuu seuraaviin alalajeihin:
Pilviorapihlaja muistuttaa huomattavasti läheistä sukulaistaan iso-orapihlajaa (Crataegus submollis); lajeilla on kuitenkin erilliset levinneisyysalueet. Muita lajien välisiä eroja on muun muassa heteiden lukumäärässä; iso-orapihlajalla heteitä on tavallisesti vain 10, kun taas pilviorapihlajalla niitä on yleensä 20.
Käyttö
Pilviorapihlajan suuret, kirkkaanpunaiset hedelmät ovat syömäkelpoisia; viljelyssä laji on kuitenkin varsin harvinainen.
Gabriel Simo
Gabriel Simo (15. maaliskuuta 1937 – 24. marraskuuta 2017) oli kamerunilainen roomalaiskatolinen piispa. Hänet vihittiin papiksi 27. maaliskuuta 1966 ja nimitettiin Doualan arkkihiippakunnan vihkipiispaksi sekä Sereddelin titulaaripiispaksi 26. tammikuuta 1987. Piispaksi vihkiminen seurasi 26. huhtikuuta. Pääkonsekraattorina toimi Donato Squicciarini, jota avustivat Simon Tonyé ja André Wouking.
Simo sai 11. marraskuuta 1994 nimityksen Bafoussamin vihkipiispaksi.
The Lost Art of Keeping a Secret
The Lost Art of Keeping a Secret on yhdysvaltalaisen rockyhtye Queens of the Stone Agen kappale, joka julkaistiin ensimmäisenä singlenä yhtyeen toiselta albumilta Rated R 7. elokuuta 2000. Kappale on yhtyeen laulaja Josh Hommen ja basisti Nick Oliverin kirjoittama ja sille kuvattiin lisäksi musiikkivideo.
”The Lost Art of Keeping a Secret” ylsi Britannian singlelistalla parhaimmillaan sijalle 31. Singlen B-puolena julkaistiin kappale ”Ode to Clarissa”.
Hiiu
Hiiu on asuinalue Nõmmen kaupunginosassa Tallinnassa. Sen pinta-ala on 263 hehtaaria ja väkiluku 3 967 henkeä (1.1.2018). Vuoden 2014 alussa asuinalueen väestöstä 88 prosenttia oli virolaisia.
Lyyraviikuna
Lyyraviikuna (Ficus lyrata) on viikunoiden sukuun kuuluva huonekasvi. Luontaisena se kasvaa isoksi, 10–20 metriä korkeaksi puuksi. Huonekasvina se jää kuitenkin alle kahden metrin korkuiseksi. Lyyraviikunan lehdet ovat tummanvihreät, nahkeat ja aaltoreunaiset. Ne muistuttavat lyyraa, josta kasvi on saanut nimensä. Lehdet kasvavat 30–45 senttimetriä pitkiksi.
pienoiskuva|vasen|Luontaisena kasvava lyyraviikuna. Lyyraviikuna tarvitsee valoisan kasvupaikan, mutta se ei saa olla suorassa auringonpaisteessa. Sitä voi lannoittaa kesällä kerran viikossa ja talvella kerran kuukaudessa. Kasvia voi lisätä latva- ja varsipistokkaista. Lyyraviikunasta käytetään kantalajin lisäksi pienikokoista ’Bambino’-lajiketta. Se on kasvutavaltaan kantalajiin verrattuna erittäin kompakti ja sillä on pienemmät ja paksummat lehdet sekä lyhyemmät ruodit ja nivelvälit.
Lyyraviikuna on kotoisin trooppisesta Afrikasta.
Huddle
thumb|Hyökkäyksen huddle Huddle on aloituskokous amerikkalaisessa jalkapallossa. Yleensä jokaisen yrityksen välissä joukkue kerääntyy lyhyeen kokoukseen ja sopii mikä peli pelataan seuraavaksi. Etenkin hyökkäys kokoontuu huddleen pelinrakentajan johdolla, mutta usein myös puolustuksella on oma huddle.
Ei ole varmuutta, milloin huddle tuli osaksi amerikkalaista jalkapalloa. Huddlen on väitetty syntyneen Gallaudetin yliopistossa 1890-luvulla tai Oregonin yliopistossa vuonna 1918.
Hyökkäystä, joka aloitetaan ilman aloituskokousta kutsutaan nimellä no-huddle. Siinä on tarkoitus aloittaa yritys ennen kuin puolustus on ehtinyt asettua paikoilleen ja reagoida hyökkäyksen muodostelmaan. No-huddlea alettiin käyttää NFL-liigassa 1980-luvulla.
Pareto-diagrammi
thumb|right|300px|Esimerkki Pareto-diagrammista. Pareto-diagrammi on diagrammi, jota käytetään muun muassa tilastollisen prosessinohjauksen (SPC) työkaluna. Diagrammi esittää palkkeina jotakin mitattavaa määrää, ja käyränä prosenttikertymän. Kuvan esimerkissä esitetään hypoteettinen tilasto syistä töistä myöhästymiseen. Jos halutaan tietää, miten myöhästymisiä voitaisiin vähentää 90%, voidaan diagrammista todeta että neljä ensimmäistä syytä kerryttävät yhteensä 90% kaikista myöhästymisistä. Pareto-diagrammia hyödynnetään esimerkiksi laadunvalvonnassa löytämään yleisimmät syyt valmistusvirheisiin. Diagrammin nimitys viittaa Pareton periaatteeseen.
Kent Karlsson
Kent Karlsson (s. 25. marraskuuta 1945) on ruotsalainen jalkapallovalmentaja ja uransa lopettanut puolustaja.
Ura pelaajana
Karlsson jätti ÅFF:n 1976 ja palasi Eskilstunaan, jossa lopetti uransa 1980.
Ura valmentajana
Pelaajauransa jälkeen Karlsson on tehnyt pitkän uran valmentajana. Hän aloitti vuonna 1981 IK Bragen päävalmentajana ja luotsasi debyyttikaudellaan seuran Allsvenskanissa neljänneksi, mikä on seuran paras sijoitus. Hän siirtyi 1983 norjalaisen Brynen päävalmentajaksi, mutta palasi Ruotsiin jo 1985. Hänestä tuli IFK Norrköpingin päävalmentaja ja menestystä tuli. Karlssonin johdolla seura oli Allsvenskanissa hopealla 1987, voitti seuraavana vuonna cupin mestaruuden ja kaudella 1989 Ruotsin liigamestaruuden 23 vuoden tauon jälkeen. Mestaruuskauden jälkeen Karlsson siirtyi Norjaan, jossa valmensi Kongsvingeriä yhden kauden. Parhaaksi saavutukseksi jäi cupin välieräpaikka.
Kongsvingeristä Karlsson siirtyi tanskalaisen Lyngby BK:n päävalmentajaksi. Hänen johdollaan seura sijoittui heti kaudella 1991 Tanskan liigassa hopealle ja 1992 tuli mestaruus. Mestaruuskauden jälkeen Karlsson jätti seuran ja valmensi kaudella 1993 Örebrota. Hän palasi vanhaan seuraansa IFK Norrköpingiin kaudeksi 1995 ja valmensi tämän jälkeen IK Sleipneriä. Heinäkuussa 1997 hän palasi Tanskaan siirtyen FC Kööpenhaminan päävalmentajaksi. Hän luotsasi seuran liigassa kolmanneksi ja jätti tehtävänsä syyskuussa 1998 kehnon alkukauden vuoksi. Hän palasi Sleipneriin jälleen vuonna 2000 ja kesällä 2001 jälleen FC Kööpenhaminaan. Toinen pesti seurassa jäi kuitenkin vieläkin lyhyemmäksi hänen erottua tehtävistään jo elokuussa.
Pilvipoutaa
Pilvipoutaa on Matti A. Pitkäsen valokuvakirja luonnonmaisemista. Esipuheen mukaan tekijä on valinnut kirjaan parhaat kuvat näistä aiheista. Enin osa kuvista on värivalokuvia 1980-luvulta eri puolilta Suomea. Kuvia on seuraavilta paikkakunnilta: Enontekiö, Espoo, Hankasalmi, Inari, Inkoo, Jomala (Ahvenanmaa), Jurmo (Korppoo), Karkkila, Kittilä, Kuusamo, Lieksa, Muonio, Pernaja, Posio, Pyhtää, Rovaniemi, Savonlinna, Savonranta, Siuntio, Tammisaari, Utsjoki ja Virrat.
Lyhythäntäaustralianhyppyrotta
Lyhythäntäaustralianhyppyrotta (Notomys amplus) oli Muridae-heimon jyrsijälaji.
Lyhythäntäaustralianhyppyrotan ruumis oli 14,3 senttimetrin mittainen ja sen hännällä oli mittaa 15,3 senttimetriä. Paino oli noin 100 grammaa. Täten se oli sukunsa isokokoisimpia vaikkakin lyhythäntäisimpiä lajeja. Kaulan alaosassa sillä oli erikoinen rauhaspussi. Selän väritys oli ruskea, vatsan valkoisenkeltainen ja valkoiseen karvatupsuun päättyvä päältä ruskea häntä alapuoleltaan valkoinen.
Jeremy Bracco
Seuraura
Bracco pelasi juniorivuosinaan Long Island Gullsissa. Hän kävi high schoolin Portledge Schoolissa, jonka joukkueen paras pistemies, maalintekijä ja syöttäjä Bracco oli kaudella 2011–2012 tehoilla 15+27=42. Kauden 2012–2013 hän pelasi suurimmaksi osaksi New Jersey Rocketsin joukkueessa pelaten MetJHL- ja AtJHL-junioriliigoja, joista jälkimmäisenä mainitussa Bracco oli joukkueen paras pistemies ja syöttäjä tehoilla 16+34=50. Hän jakoi koko AtJHL:n pistepörssin kahdeksannen sijan Walpore Expressin Colin O’Neilin kanssa. Bracco palkittiin kauden päätteeksi sarjan vuoden tulokkaana.
Hamish Mahaddie
Thomas Gilbert "Hamish" Mahaddie (maaliskuu 1911 – 16. tammikuuta 1997) oli brittiläinen Kuninkaallisten ilmavoimien upseeri ennen toista maailmansotaa, sen aikana ja sen jälkeen. Myöhemmin hän toimi neuvonantajana ja koordinaattorina useiden sotaelokuvien tuotannossa. Hän sai Hamish-lempinimensä ilmavoimissa ollessaan hankittuaan samannimisen hevosen ja hänen palvelustoveriensa kommentoitua hänen ja hevosen olevan saman näköisiä.
Jeremy Bracco
Seuraura
Kitchener Rangers varasi Braccon 84. pelaajana OHL:n varaustilaisuudessa 2013. Vuodet 2013–2015 hän vietti Yhdysvaltain maajoukkueen kehitysohjelman mukana pelaten mm. USHL-junioriliigaa. Bracco oli koko US NTDP:n paras syöttäjä ja kolmanneksi paras pistemies sekä kaudella 2013–2014 tehoilla 16+58=74 että kaudella 2014–2015 tehoilla 30+64=94. Hän pelasi kauden aikana myös CCM/USA Hockey All-American Prospects Gamessa.